《河边枯树诗》
隋代·刘臻

奇树临芳渚，半死若龙门。疾风摧劲叶，沙岸毁盘根。

将军犹未摧，匠石不曾论。无复凌云势，空馀激浪痕。

可嗟摧折尽，讵得上河源。

作者简介：（527—598）隋沛国相人，字宣挚。仕于北周，为露门学士。入隋，从高颎伐陈，典文翰。太子杨勇引为学士，甚亲狎。臻无吏才，耽于经史，终日深思。精两《汉书》，时人称为“汉圣”。有集。